Prijali ju tam, kam sa zo Slovenska ešte nikto nedostal. Dvadsaťročná Anna teraz potrebuje finančnú pomoc, aby mohla skutočne nastúpiť

Vyhrala svetové vedecké súťaže, skúmala čistenie vody a jej meno nájdete aj pri odbornom článku. Teraz dvadsaťročná Slovenka získala miesto na unikátnom odbore v Austrálii, kam sa ako prvá zo Slovenska môže zapísať do histórie. O tom, či skutočne nastúpi, však rozhodne najbližších osem týždňov.